stanford-oval/wikipedia huggingface dataset:
Harry Demetriou
World Series of Poker

Demetriou tuli pokeripiireissä tunnetuksi sijoituttuaan kolmanneksi Layne Flackin voittamassa World Series of Pokerin 2 000 dollarin no limit texas hold'em -turnauksessa vuonna 2002. Kolmostilastaan hän ansaitsi 80 200 dollaria.
Vuonna 2004 Dementriou oli WSOP:n pääturnauksessa kahdeksastoista ja sai palkintorahoina 147 500 dollaria. Toistaiseksi parhaan WSOP-sijoituksensa hän saavutti kesäkuussa 2005 jolloin hän oli $ 2,500 Short Handed No Limit Hold'em -turnauksen kakkonen. Turnauksen voitti thaimaalainen Isaac Galazan. Dementriou sai kakkostilastaan 163 850 dollaria. Vuonna 2006 hän oli samassa turnauksessa kuudes.
World Poker Tour

World Poker Tourin toisen kauden WPT Invitational -kutsuturnauksessa Dementriou oli viides. Kisan voitti Phil Laak. WPT:n The Mirage Poker Showdown -turnauksessa toukokuussa 2006 Dementriou oli toinen Stanley Weissin jälkeen. Dementriou ansaitsi kakkostilastaan 673 272 dollaria.
Muut turnaukset

Dementriou voitti vuonna 2004 järjestetyn Victor Chandler Poker Cup -turnauksen. Hän ansaitsi voitostaan 250 000 puntaa. Australian pokerimestaruuskilpailujen (Crown Australasian Poker Championships, "Aussie Millions") pääturnauksessa vuonna 2003 hän sijoittui kolmanneksi ansaiten 124 102 Australian dollaria.
Syyskuussa 2007 Dementrioun pokeriuran turnausansiot ylittivät 2,1 miljoonaa dollaria. Hän edustaa Martinspoker.com-nettipokerihuonetta.
Aiheesta muualla

Harry Dementriou The Hendon Mob Poker Databasessa (englanniksi)
Pokulatorin haastattelu (Arkistoitu – Internet Archive) (luettu 2.4.2007)
Tyler Kelleher

| Tyler Kelleher> Henkilötiedot |
| --- | --- |
Syntynyt: 2. tammikuuta 1995 (ikä 29) Longmeadow, MA, Yhdysvallat
Kansalaisuus:   Yhdysvallat
Jääkiekkoilija
Lempinimi:  TK, Ty
Pelipaikka:  oikea laitahyökkääjä
Maila:  oikea
Pituus:  168 cm
Paino:  73 kg
Seura
Seura:  Djurgårdens IF
Sarja:  HockeyAllsvenskan
Pelaajaura
Pääsarjaura:  2018–
Aik. seurat:  Milwaukee Admirals (AHL) Texas Stars (AHL) ERC Ingolstadt (DEL) IK Oskarshamn (SHL) Rögle BK (SHL) HV71 (Allsv.) Tappara (SML) Pelicans (SML) Brynäs IF (Allsv.)
Tyler Kelleher (s. 2. tammikuuta 1995 Longmeadow, Massachusetts, Yhdysvallat) on yhdysvaltalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Djurgårdens IF:ssä. Hän on pelipaikaltaan oikea laitahyökkääjä. Kelleher laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Venäjä 2013 | jääkiekko |  |
Kelleher pelasi alle 18-vuotiaiden MM-kilpailuissa vuonna 2013. Välieräottelussa Venäjää vastaan hän onnistui voittomaalikilpailuissa maalinteossa Yhdysvaltojen ensimmäisellä yrityksellä, eikä Venäjä onnistunut kolmella yrityksellään maalinteossa kertaakaan. Kelleher sai näin ollen nimiinsä Yhdysvaltojen 3–4-voittoon päättyneen ottelun voittomaalin, joka ratkaisi joukkueelle finaalipaikan. Turnaus päättyi lopulta hopeaan, kun Kanada voitti finaaliottelun lukemin 3–2.
Kelleher pelasi myös World U-17 Hockey Challengessa vuonna 2011, jolloin hän voitti hopeaa.
Muuta

Kelleherin isoveli Ryan pelasi hyökkääjänä Massachusettsin yliopiston Bostonin yksikön joukkueessa. Heidän pikkuveljensä Charles "Charlie" Kelleher pelasi hyökkääjänä New Hampshiren yliopistojoukkueessa ja hän toimi Senior-vuotenaan myös joukkueensa kapteenina.
Tyler Kelleher on maininnut yliopistovuosinaan suosikkipelaajakseen Daniel Brièren.
Havana

Havana voi tarkoittaa seuraavia:
Paikkoja > Kuubassa

Havanna (Ciudad de La Habana), Kuuban pääkaupunki ja provinssi
La Habana, Kuuban provinssi
Paikkoja > Yhdysvalloissa

Havana, kaupunki Arkansas’ssa
Havana, kaupunki Floridassa
Havana, kaupunki Illinois’ssa
Havana, kaupunki Pohjois-Dakotassa
Little Havana, Miamin kaupunginosa
Paikkoja > Suomessa

Havana, kylä Suomussalmella
Henkilöitä > Sukunimenä

Oona Havana (s. 2004), suomalainen jääkiekkoilija
Henkilöitä > Etunimenä

Havana Brown, oik. Angelique Meunier (s. 1985), australialainen DJ, laulaja ja tanssija
Havana Solaun (s. 1993), jamaikalainen jalkapalloilija
Juomia

Havana Club, kuubalainen rommimerkki.
Musiikkikappaleita ja albumeja

”Havana”, Kenny G:n kappale vuodelta 1997
Havana, Paradisio-yhtyeen studioalbumi vuodelta 2011
”Havana”, Camila Cabellon kappale vuodelta 2017.
Elokuvia

Havanna, elokuva vuodelta 1990.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Havana”, voi hakea sivunnimihaulla, laajalla sivunnimihaulla tai tekstihaulla.
Tuusulan työläiskotimuseo

| Tuusulan työläiskotimuseo |
| --- | --- |

Tyyppi:  Kotimuseo, paikallismuseo 
Osoite:  Kirkkotie 21, 04310 Tuusula  
Sijainti:  Tuusula 
Kotisivut:  tuusulantyolaiskotimuseo.yhdis... 
Koordinaatit:  60°24′43″N, 25°01′59″E
 fiTuusulan työläiskotimuseo 
  
Museon rakennukset
Tuusulan työläiskotimuseo sijaitsee Tuusulassa Kirkkotiellä vastapäätä Tuusulan kirkkoa. Museossa näytetään, millainen on ollut kirvesmiesperheen koti ja suutarin verstas 1900-luvun alkupuolella. Sepän pajaan voi tutustua, ja museossa on myös vaihtuvia näyttelyitä.
Tuusulan työläiskotimuseo avattiin valtakunnallisten kotiseutupäivien yhteydessä 7.-9.8.1981. Avajaissanat lausui Suomen Kotiseutuliiton puheenjohtaja Olli Vuorinen.
Aiheesta muualla

Museon verkkosivu (Arkistoitu – Internet Archive)
Seppä työssä Youtube Kuvattu 10.8.2008
Vale-Valdemar

Vale-Valdemarin sinetti.
Vale-Valdemar (saks. Falscher Waldemar; k. 1356) oli huijari, joka hallitsi vuosina 1348–1350 pääosaa Brandenburgin rajakreivikunnasta väittäen olevansa vuonna 1319 kuollut rajakreivi Valdemar.
Oikea rajakreivi Valdemar oli kuollut vuonna 1319 ja koko Askanian dynastia oli sammunut Brandenburgissa hänen serkkunsa Henrik II:n kuoltua seuraavana vuonna. Rajakreivikunta siirtyi sen jälkeen Wittelsbach-sukuiselle Ludvig V:lle. Vuonna 1348 Saksaan ilmaantui Jerusalemista palannut pyhiinvaeltaja, joka väitti olevansa rajakreivi Valdemar ja joka muistutti tätä ulkoisesti. Mies sai vakuutettua Wolmirstedtissa kokoontuneet ruhtinaat ja jopa Pyhän saksalais-roomalaisen keisarikunnan keisarin Kaarle IV:n, joka oli Wittelsbachien vastustaja. Kun Vale-Valdemar ei ilmaantunut vuoden 1350 Nürnbergin valtiopäiville puolustamaan kertomustaan, hänet julistettiin huijariksi. Häntä kuitenkin tuettiin Brandenburgissa, josta hänet saatiin ajettua pois vasta vuonna 1355. Vale-Valdemar asettui tämän jälkeen Askania-suvun toisen haaran hallitseman Anhaltin hovin turviin. Hän kuoli seuraavana vuonna.
Kirjailija Willibald Alexis kirjoitti Vale-Valdemarista vuonna 1842 historiallisen romaanin Der falsche Woldemar.
Harry Cobby

| Arthur Henry Cobby |
| --- | --- |
 Kapteeni Cobby vuonna 1919
Henkilötiedot
Muut nimet:  Harry
Syntynyt: 26. elokuuta 1894 Melbourne, Victoria, Australia
Kuollut: 11. marraskuuta 1955 (61 vuotta)
Ammatti:  lentäjä, sotilas
Sotilashenkilö
Palvelusvuodet:  1916–1935 1939–1946
Taistelut ja sodat:  ensimmäinen maailmansota toinen maailmansota
Sotilasarvo:  prikaatikenraali
Kunniamerkit:  Distinguished Flying Cross × 3 Distinguished Service Order George Medal Medal of Freedom
Arthur Henry ”Harry” Cobby (26. elokuuta 1894 – 11. marraskuuta 1955) oli australialainen sotilaslentäjä. Hän oli 29 varmistetulla ilmavoitollaan Australian lentojoukkojen menestynein hävittäjä-ässä ensimmäisessä maailmansodassa.
Elämä

Cobby syntyi ja kasvoi Melbournessa, missä hänen isänsä Arthur Edward Stanley Cobby toimi raitiovaunun kuljettajana. Hän liittyi paikalliseen jalkaväkeen 18-vuotiaana vuonna 1912, samalla kun työskenteli Commonwealth Bankin palveluksessa.
Elämä > Sotilasura

Cobby oli ensimmäisen maailmansodan alkaessa innokas lähtemään rintamalle Australian Eurooppaan lähetettävän joukko-osaston mukana, mutta hänen työnantajansa ei sallinut tätä. Hän liittyi lopulta vuonna 1916 Australian lentojoukkoihin, vaikka ei ollutkaan omien sanojensa mukaan kiinnostunut ilmailusta. Tammikuussa 1917 hän lähti 4. laivueen mukana Australiasta Britanniaan, minne saavuttiin maaliskuussa. Joulukuussa samana vuonna laivue lensi Sopwith Cameleillaan Ranskaan, vaikka sen lentäjät olivatkin Cobbyn mielestä edelleen noviiseja. Hän itse ei ollut lentänyt kuin 12 tuntia omillaan ennen rintamalle siirtämistään.
Cobby sai ensimmäisen ilmavoittonsa 3. helmikuuta 1918 ja ampui 21. toukokuuta alas ensimmäisen tähystyspallonsa. Tähän mennessä hän oli jo kokenut taistelulentäjä. Hänelle myönnettiin Distinguished Flying Cross -kunniamerkki kesäkuussa 1918, ja 21. syyskuuta siihen kaksi samaa mitalia merkitsevä tankoa. Elokuussa 1918 hän johti kahtena peräkkäisenä päivänä laajoja pommituksia saksalaisten linjoja vastaan, mistä hänelle myönnettiin Distinguished Service Order -kunniamerkki. Syyskuussa 1918 hänet siirrettiin Englantiin kouluttajaksi. Hän yritti edelleen päästä uudelleen taistelutehtäviin, kun sota päättyi.
Cobby johti Australian ilmajoukkojen ylilentoa Lontoossa ANZAC-päivänä 1919. Vuonna 1921 Cobby siirtyi vastaperustettujen Australian kuninkaallisten ilmavoimien palvelukseen luutnanttina. Hän erosi ilmavoimien palveluksesta 6. toukokuuta 1935 everstiluutnanttina ja toimi jonkin aikaa siviili-ilmailuun liittyvissä tehtävissä, mutta toisen maailmansodan syttyessä hän palasi ilmavoimiin.
Cobbylle myönnettiin George Medal maaliskuussa 1944 hänen pelastettuaan omista vammoistaan huolimatta kaksi miestä lento-onnettomuuteen joutuneesta PBY Catalinasta 7. joulukuuta 1943. Huhtikuussa 1945 kahdeksan Cobbyn alaista upseeria erosi tehtävistään Morotain saarella vedoten siihen, että tämän johtaman 1. taktisten ilmavoimien toistuvat vaaralliset ilmahyökkäykset eivät olleet oikeutettavissa niiden korkeiden tappioiden takia.
Elämä > Myöhempi elämä

Sodan jälkeen Cobby erosi ilmavoimista vuonna 1946 ja työskenteli Australian siviili-ilmailuviranomaisen palveluksessa. Hänelle myönnettiin vuonna 1948 yhdysvaltalainen Medal of Freedom -kunniamerkki (nykyisen Presidential Medal of Freedom -kunniamerkin edeltäjä) pronssisella palmunlehvällä. Hän kuoli 61-vuotiaana aivoverenkierron häiriöön sairaalassa Melbournessa 11. marraskuuta 1955.
Aiheesta muualla

Kuvia tai muita tiedostoja aiheesta Harry Cobby Wikimedia Commonsissa
Ukrainan uudistettu kommunistinen puolue (KPUO)

Ukrainan uudistettu kommunistinen puolue (Комуністична партія України (оновлена), Komunistitšna partija Ukraini (onovlena), KPU(o)) on ukrainalainen sosialismia kannattava vasemmistolainen puolue. Puolue on perustettu vuonna 2000, kun se irtosi Ukrainan kommunistisesta puolueesta (KPU). KPUO:n puheenjohtajana toimii Mihailo Savenko. KPUO:n kannatus ei ole riittänyt kansanedustajien saamiseen parlamenttiin. Puolueen toiminta on ollut kiellettyä syyskuusta 2015 lähtien.
Historia

Puolue on perustettu vuonna 2000, kun se irtosi Ukrainan kommunistisesta puolueesta (KPU). Uudistettu kommunistinen puolue osallistui ensimmäisiin parlamenttivaaleihinsa vuonna 2002. Se sai 362 712 ääntä eli 1,39 % äänistä, eikä yhtään kansanedustajaa. Suurimmat ääniosuudet se sai Krimin (2,5 % äänistä), Zaporižžjan (2,12 %) ja Odessan (2,09 %) vaalipiireissä.
Syyskuun 2007 parlamenttivaaleissa puolue sai 0,29 % äänistä. Puoluetta äänesti 68 127 ihmistä. KPUO ei osallistunut lokakuun 2012 eikä lokakuun 2014 parlamenttivaaleihin.
3. syyskuuta 2015 Kiovan hallinto-oikeus kielsi oikeusministeriön vaatimuksesta KPUO:n toiminnan ja Työläisten ja maanviljelijöiden kommunistisen puolueen toiminnan. Ukrainan kommunistinen puolue KPU sen sijaan valitti oikeusministeriön määräyksestä.
Vale-Dmitri

Vale-Dmitri on nimitys ainakin kolmesta huijarista, jotka niin sanotun sekasorron aikana 1600-luvun alussa yrittivät päästä Venäjän valtaistuimelle väittämällä olevansa tsaari Iivana IV Julman poika Dmitri Ivanovitš, joka oli todellisuudessa kuollut hämärissä oloissa vuonna 1591.
Tunnetuimmat Vale-Dmitrit olivat seuraavat:
Vale-Dmitri I, onnistui pääsemään valtaan ja hallitsi 1605–1606
Vale-Dmitri II, surmattiin 1610
Vale-Dmitri III, teloitettiin 1612
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vale-Dmitri”, voi hakea sivunnimihaulla, laajalla sivunnimihaulla tai tekstihaulla.
Tony Hawk’s (pelisarja)

| Tony Hawk’s |
| --- | --- |
Kehittäjä:  Alkuperäinen kehittäjä Neversoft, myös muita kehittäjiä
Julkaisija:  Activision
Lajityyppi:  urheilupeli
Alusta:  PlayStation, PlayStation 2, PlayStation 3, Sega Dreamcast, Xbox 360, Nintendo GameCube, Wii ym.
Ensijulkaisu:  Tony Hawk’s Pro Skater (1999)
Aiheesta muualla
MobyGames
Lisää peliartikkeleitaVideopelien teemasivulla
Tony Hawk’s on rullalautailuaiheinen urheilupelisarja, joka on nimetty rullalautailija Tony Hawkin mukaan. Sarjan ensimmäisen osan, Neversoftin kehittämän Tony Hawk's Pro Skaterin julkaisi Activision vuonna 1999 PlayStationille ja Sega Dreamcastille. Ensimmäisen pelin suosion myötä Activision on julkaissut useita, eri pelitalojen kehittämiä Tony Hawk’s -pelejä.
Pelaaminen

Peleissä pelaaja ohjaa rullalautailijaa, joka liikkuu kolmiulotteisella kentällä suorittaen erilaisia temppuja. Pelit sisältävät monia pelimuotoja: yksinpelissä pelaaja suorittaa erilaisia tehtäviä, kilpailee tietokoneen ohjaamien skeittaajien kanssa, suorittaa kilpajuoksuja ja yrittää rikkoa omia ennätyksiään; moninpelissä pelaajat ottavat temppukisoja toisiaan vastaan, pelaavat lipunryöstöä tai deathmatchia. Pelaaja voi valita pelihahmonsa valmiiden rullalautailijoiden joukosta tai tehdä itselleen oman hahmon. Tavallisia, useissa peleissä esiintyviä pelihahmoja ovat muun muassa Tony Hawk, Bam Margera ja Wee-Man.
Pelit

| --- | --- |
 Tony Hawk’s -pelisarja Pro Skater (1999)  Pro Skater 2 (2000)  Pro Skater 3 (2001)  Pro Skater 4 (2002)  Underground (2003)  Underground 2 (2004)  American Wasteland (2005)  Project 8 (2006)  Proving Ground (2007)  Pro Skater 5 (2015)  Tony Hawk's Pro Skater 1 + 2 (2020) :  Sisarsarjat Downhill Jam (2006)  Motion (2008)  Ride (2009)  Shred (2010) Uudelleenjulkaisut Pro Skater 2x (2001)  Underground 2: Remix (2005)  American Sk8land (2005)  Pro Skater HD (2012)  Pro Skater 1 + 2 (2020)
Avattavat hahmot

Tony Hawk’s -peleissä on mukana saavutuksilla avattavia hahmoja.
| --- | --- |
 Julkisuushenkilöitä Kelly Slater (Pro Skater 3)  Gene Simmons (Underground)  Jesse G. James (Underground 2)  Steve-O (Underground 2)  Phil Margera (Underground 2)  Lil Jon (American Wasteland)  Billie Joe Armstrong (American Wasteland)  Travis Barker (Project 8)  MCA (Proving Ground)  Kat Von D (Ride)  James Hetfield (Pro Skater HD)  Robert Trujillo (Pro Skater HD)  Lil Wayne  (Pro Skater 5) :  Kuvitteelliset hahmot Spider-Man (Pro Skater 2)  Darth Maul (Pro Skater 3)  Wolverine (Pro Skater  3)  Doomguy (Pro Skater 3)  Jango Fett (Pro Skater 4)  Eddie the Head (Pro Skater 4)  Iron Man (Underground)  C.H.U.D. (Underground)  Shrek (Underground 2)  Call of Duty -pelihahmo (Underground 2)  Grim Ripper (Project 8)  Judy Nails (Proving Ground)  King Graham (Pro Skater 5)
Aiheesta muualla

Pelisarja MobyGamesissä (englanniksi)
-pelisarja
| --- | --- |
Pääsarja:   Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:   Downhill Jam  Motion  Ride  Shred 
Uudelleenjulkaisut:   Pro Skater 2x  Underground 2: Remix  American Sk8land  Pro Skater HD
Typpyrälampi

| Typpyrälampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°46′31″N, 24°59′21″E
Vesistöalue ja valuma-alueen tietoja
Laskujoki:  oja Nuasjärveen 
Järvinumero:  67.967.1.002
Mittaustietoja
Pinnankorkeus:  182,7 m  
Rantaviiva:  1,36 km  
Pinta-ala:  9,128 ha  
Saaria:  1 
 fiTyppyrälampi 
Typpyrälampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 9,1 hehtaaria, se on 550 metriä pitkä ja 250 metriä leveä. Lammella on kartan mukaan yksi saari. Sen rantaviivan pituus on 1,4 kilometriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Nuasjärven valuma-alueeseen (67.967) se kuuluu. Lammen vedenpinnan korkeus on 182,7 metriä mpy.
Tuusulan rovastikunta

| Tuusulan rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Espoon hiippakunta
Pääkirkko:  Tuusulan kirkko
Jäsenmäärä:  150 270 (2021)
– Osuus asukkaista:  64,2 %
Lääninrovasti:  Markus Tirranen
Espoon hiippakunta
Infobox OKNimi-testi OK: 
Tuusulan rovastikunta on Uudellamaalla sijaitseva Espoon hiippakunnan rovastikunta. Tuusulan rovastikunnan lääninrovastina toimii Keravan kirkkoherra Markus Tirranen.
Seurakunnat

Lista Tuusulan rovastikuntaan kuuluvista seurakunnista:
Hyvinkään seurakunta
Järvenpään seurakunta
Keravan seurakunta
Nurmijärven seurakunta
Mäntsälän seurakunta
Tuusulan seurakunta
Vale-Dmitri III

Vale-Dmitri III (k. heinäkuu 1612) oli viimeinen ja kaikkein merkillisin Iivana Julman pojan prinssi Dmitrin kolmesta teeskentelijästä, jotka tavoittelivat Venäjän kruunua. Oletetusti huijari oli diakoni, jota kutsuttiin Sidorkaksi. Hän ilmestyi 28. maaliskuuta 1611 Narvanjoen varrella sijaitsevaan Iivananlinnan kaupunkiin ja julisti olevansa prinssi Dmitri. Kasakat, jotka riehuvat Moskovan ympäristössä tunnustivat hänet tsaariksi 2. maaliskuuta 1612 ja pelottelun takia myös Pihkovan aateliset tunnustivat tämän Pihkovan rosvon tsaariksi. Hän pakeni Pihkovasta 18. toukokuuta 1612, mutta jäi kiinni. Hänet vietiin Moskovaan ja teloitettiin siellä salaa.
Ukrainan ulkoministeriö

| Ukrainan ulkoministeriö Міністерство закордонних справ України |
| --- | --- |
 {{{kuvateksti}}}
Perustettu:  1917
Ministeri:  Andri Sybiha
Työntekijöitä:  yli 2000
Ulkoministeriön rakennus kuvattuna vuonna 2018
Ukrainan ulkoministeriö (ukr. Міністерство закордонних справ України, Ministerstvo zakordonnyh’ sprav Ukrajiny) on Ukrainan hallituksen alainen ministeriö, jonka vastuulla on maan ulkopolitiikka.
Syyskuusta 2024 lähtien ulkoministerinä on toiminut Andri Sybiha.
Nykymuodossaan ministeriö perustettiin vuonna 1917, jolloin se edusti Ukrainan kansantasavaltaa. Ensimmäisenä ulkoministerinä toimi Oleksandr Šulhyn. Ministeriön työntekijöiden määrä on ollut hieman yli 2000.
Aiheesta muualla

Ulkoministeriön kotisivut (ukrainaksi)
Usurpaattori

Usurpaattori (lat. usurpare, ottaa haltuunsa, käyttää) on vallananastaja. Erityisesti nimitystä käytetään Rooman keisarien vallantavoitelussa epäonnistuneista henkilöistä. Usurpaatioksi nimitetään yleisestikin julkisen vallan anastamista.
Roomalaisessa oikeudessa usurpaatiolla tarkoitettiin alun perin esineen hallinnan menetystä.
Vallananastusyritykset olivat varsin yleisiä Rooman valtakunnassa keisariajalla. Koska keisarius ei ollut perinnöllinen ja Augustus oli virallisesti väittänyt säilyttävänsä tasavallan sen tuhotessaan, oli vallantavoittelu helppo perustella ennakkotapauksilla. Rooman 200-luvun kriisi johti jatkuvaan poliittiseen epävakauteen ja lukemattomiin vastakeisareihin, joiden menestys oli vaihtelevaa. Kaikkia ei nykyisin varmuudella tunneta edes nimeltä. Ehkä kuuluisimmat epäonnistuneet usurpaattorit olivat Gallian keisarikunnan keisarit, joiden nujertaminen ei silloiselta heikolta keskushallinnolta pitkään aikaan onnistunut.
Käsitteenä usurpaattori oli merkitykseltään loogisesti ristiriitainen: Usurpaattori oli usurpaattori vain kunnes pääsi keisarin purppuraan, sillä tämän jälkeen hänestä tuli laillinen hallitsija, ja häntä vastustaneet muuttuivat vallananastajaksi – tämän vuoksi usurpaattoriksi määritteleminen ei ole yksiselitteistä. Keisareiksi nousseita usurpaattoreita olivat muun muassa Otho, Vitellius ja Vespasianus.
Tähtitieteellinen vertausjärjestelmä

tähtitieteellinen vertausjärjestelmä (engl. celestial reference system) on kolmiulotteinen vertausjärjestelmä, jonka asento on sidottu ekstragalaktisiin radiolähteisiin ja joka ei siten osallistu Maan pyörimisliikkeeseen.
Ekstragalaktiset radiolähteet ovat kvasaareita eli aktiivisten galaksien ytimiä. Ekstragalaktinen tarkoittaa Linnunradan ulkopuolista. Tähtitieteellistä vertausjärjestelmää käytetään tähtitieteellisten kohteiden paikkojen ilmoittamiseen ja satelliittien ratojen laskemiseen. Yhteys Maahan kiinnitettyyn Kansainväliseen terrestriseen vertausjärjestelmään saadaan Maan asentoparametrien (EOP, Earth Orientation Parameters) välityksellä.
Kansainvälinen tähtitieteellinen vertausjärjestelmä ICRS (International Celestial Reference System) on määritelty Kansainvälisen tähtitieteellisen unionin (IAU, International Astronomical Union) päätöslauselmassa vuodelta 1997. Sen origona on aurinkokunnan massakeskipiste ja sen orientointi on määritetty ekstragalaktisten radiolähteiden (kvasaarien) suhteen. Origona voidaan käyttää myös Maan massakeskipistettä, mikäli tarkoituksena on kuvata esimerkiksi Maata kiertävien satelliittien ratoja.
Typpitrifluoridi

| Typpitrifluoridi |
| --- | --- |


Tunnisteet
CAS-numero:  7783-54-2
PubChem CID:  24553
Ominaisuudet
Molekyylikaava:  NF3
Moolimassa:  71,0019 g/mol
Ulkomuoto:  väritöntä kaasua
Sulamispiste:  –207.15 °C (66 K)
Kiehumispiste:  –129,1 °C (144 K)
Tiheys:  1,885 g/cm3
Liukoisuus veteen:  ei liukene
Typpitrifluoridi on epäorgaaninen yhdiste, jonka kaava on NF3. Ulkomuodoltaan se on väritöntä ja palamatonta kaasua. Sitä käytetään puolijohteiden plasmaetsauksessa.
Se reagoi fluorin ja antimonipentafluoridin kanssa tuottaen tetrafluoriammoniumsuolaa, tetrafluoriammoniumheksafluoroantimonaattia.
Kasvihuonekaasu

Typpitrifluoridin GWP-indeksi on 17 200 kertaa suurempi kuin hiilidioksidin ja sen elinajaksi ilmakehässä arvioidaan 740 vuotta. Toisissa tutkimuksissa sen elinajaksi arvioidaan 550 vuotta, mikä pudottaa sen GWP-indeksin 16 800:een. Käytön jälkeen suurin osa kaasusta tuhotaan, ja muutaman tutkimuksen mukaan vain 2–3 % pääsee ilmakehään.
Turvallisuus

Aine tulee pitää erillään palavista ja pelkistävistä aineista. Se voi imeytyä elimistöön hengitysteitse ja pitkäaikaisella altistuksella saattaa olla vaikutuksia maksaan ja munuaisiin.
Aiheesta muualla

Typpitrifluoridin kansainvälinen kemikaalikortti
Tony Hawk’s Project 8

| Tony Hawk’s Project 8 |
| --- | --- |

Kehittäjä:  Neversoft Entertainment, Shaba Games
Julkaisija:  Activision
Pelisarja:  Tony Hawk’s
Julkaistu:  2006
Lajityyppi:  urheilupeli
Pelimuoto:  moninpeli ja yksinpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 16  USK 12 
Alusta:  PlayStation 2, PlayStation 3, PlayStation Portable, Xbox, Xbox 360
Jakelumuoto:  optinen levy
Lisää peliartikkeleitaVideopelien teemasivulla
Tony Hawk’s Project 8 on Neversoft Entertainmentin ja Shaba Gamesin kehittämä ja Activisionin julkaisema rullalautailuaiheinen urheilupeli. Peli on julkaistu vuonna 2006 PlayStation 2-, PlayStation 3-, PlayStation Portable-, Xbox- ja Xbox 360 -alustoille.
Peli Tony Hawk’s -pelisarjan kahdeksas osa.
Pelaaminen

Pelissä voi vapaasti rullalautailla ympäri pelialuetta ilman latauskohtia (vain Xbox 360:lla, ja PlayStation 3:lla). Peli on sarjan ensimmäinen peli, jossa käytettiin motion-capturea (vain Xbox 360:lla ja Playstation 3:lla) eli liikkeenmallinnusosuutta. Pelin suurin uutuus Nail the trick on melko erikoinen: temppua tehdessä kamera hidastuu ns. luotiaikaan kohdistuen pelihahmon jalkoihin, jolloin lautaa voi kontrolloida paremmin.